
Ministru kabineta rīkojums Nr. 157
Rīgā 2022. gada 9. martā (prot. Nr. 13 30. §)
Par atklāta konkursa izsludināšanu uz Korupcijas novēršanas un apkarošanas biroja priekšnieka amatu
· 1. Saskaņā ar Korupcijas novēršanas un apkarošanas biroja likuma 4. panta otro daļu izsludināt atklātu konkursu uz Korupcijas novēršanas un apkarošanas biroja priekšnieka amatu.
· 2. Noteikt, ka pretendenti, kuri atbilst Korupcijas novēršanas un apkarošanas biroja likuma 4. panta piektajā daļā noteiktajām obligātajām prasībām, pieteikumus konkursam iesniedz Valsts kancelejā līdz 2022. gada 6. aprīlim.
· 3. Valsts kancelejai publicēt konkursa sludinājumu oficiālajā izdevumā "Latvijas Vēstnesis" un Ministru kabineta tīmekļvietnē www.mk.gov.lv.

